CELEX: 32013R1229
Language: hu
Date: 2013-11-28 00:00:00
Title: A Bizottság 1229/2013/EU végrehajtási rendelete ( 2013. november 28. ) egyes áruk Kombinált Nómenklatúra szerinti besorolásáról

3.12.2013   
            
            
               HU
            
            
               Az Európai Unió Hivatalos Lapja
            
            
               L 322/8
            
         A BIZOTTSÁG 1229/2013/EU VÉGREHAJTÁSI RENDELETE
   (2013. november 28.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 28-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Fa talprészből álló árucikk (kb. 40x40 cm méretű), melynek felső részét és széleit szintetikus szálból (polipropilén) készült, nemezzel bélelt szövet fedi. A szövet hátoldalát porózus műanyag borítja.
                  A talprész közepén egy 60 cm magas, kartonpapírból készült, mindkét végén fedett cső áll. A cső alsó végén található fedő szilárd műanyagból készült. A csövet a fa talprészen keresztül a műanyag fedőbe tartó csavar rögzíti a talprészhez. A cső felső végén a fedő kb. 12 cm átmérőjű, kör alakú, faanyagból készült darab, melyet bolyhos szövet borít (plüss, mely 60 % poliakrilból és 40 % poliészterből készült).
                  A csövet szizálszőnyeg borítja, amelyet ráragasztottak és kapcsokkal rögzítettek hozzá. A szizálszőnyeg latex hátlapból és szizál növényi eredetű rostból font szövetből áll (lásd a 668B jelölésű fényképet). A szizálrostból font zsinórok egyenként 20 000 decitexnél nagyobb finomsági számúak.
                  (Lásd a 668A és a 668B jelölésű fényképet) (1)
                  
               
               
                  6307 90 98
               
               
                  A besorolást a Kombinált Nómenklatúra értelmezésére vonatkozó 1., 3. b) és 6. általános szabály, a XI. Áruosztályhoz tartozó Megjegyzések 7. f) pontja, valamint a 6307, a 6307 90 és a 6307 90 98 KN-kód szövegezése határozza meg.
                  Objektív jellemzői alapján az árucikket macskák számára készítették. Rendeltetése, hogy a macskák figyelmének felkeltésével távol tartsa őket a bútoroktól, amelyeket máskülönben összekarmolnának vagy birtokba vennének.
                  A 9403 vámtarifaszám alá, bútorként való besorolás kizárt, mivel ez a vámtarifaszám más jellegű termékekre vonatkozik, úgy mint a magánlakásokban, szállodákban, irodákban, iskolákban, templomokban, üzletekben, laboratóriumokban stb. használatosak (lásd még a 9403 vámtarifaszámhoz tartozó HR-magyarázatot).
                  A 9503 vámtarifaszám alá, játékként való besorolása szintén kizárt, mivel az árucikkről egyértelműen megállapítható, hogy kizárólag állatok számára készült, így a 95. árucsoporthoz tartozó 5. megjegyzés értelmében nem tartozik a kérdéses vámtarifaszám alá.
                  A textilanyag alapvetően fontos a macskák érdeklődésének felkeltéséhez (például hogy körmeiket kaparják azon, üljenek rajta, játsszanak vele), következésképpen alapvetően fontos ahhoz, hogy az árucikk macskák karomkoptató- és játszóalkalmatosságaként funkcionálhasson. Így a Kombinált Nómenklatúra értelmezésére vonatkozó 3. b) általános szabály értelmében a textilanyag (nem pedig a fa, a karton vagy a műanyag) határozza meg az árucikk lényeges jellemzőjét.
                  Az 5305 vámtarifaszám szerinti szizálrostot az 5607 vámtarifaszám szerinti zsineggé fonták a KN XI. áruosztályához fűzött Megjegyzések 3. A) pontjának e) alpontja értelmében (lásd még az 5305 vámtarifaszámhoz tartozó HR-magyarázat első bekezdését, valamint a XI. áruosztályhoz tartozó HR-magyarázat Általános Rendelkezéseinek (I) rész (B) pontjának (2) alpontjában szereplő I. táblázatban a fonal és a zsineg közti megkülönböztetést; típus: más növényi rostból).
                  Ugyanakkor a font szizálszövet nem sorolható be zsinegből készült áruként az 5609 vámtarifaszám alá, mivel e vámtarifaszám nem terjed ki azokra az árucikkekre, amelyek besorolhatók a textilszöveteket pontosabban meghatározó valamely vámtarifaszám alá, mint például a 6307 vámtarifaszám (lásd még az 5609 vámtarifaszámhoz tartozó HR-magyarázat első bekezdését és harmadik bekezdésének c) pontját).
                  Sem a szizálszőnyeg, sem a szintetikus szálból készült, nemezzel bélelt szövet és annak hátoldalát borító porózus műanyag nem sorolható be az 57. Árucsoportba ezen árucsoport előtti Megjegyzések 1. pontja értelmében, mivel ezek az anyagok egy macskáknak szánt karomkoptató részei, és nincs bútor funkciójuk (lásd még az 57. árucsoporthoz tartozó HR-magyarázat Általános Rendelkezéseinek első bekezdését).
                  Következésképpen a szizálszövetből, bolyhos szövetből és szintetikus szálból készült, nemezzel bélelt szövetből álló készárut a 6307 vámtarifaszám alá kell besorolni.
                  Az árucikket ezért a 6307 90 98 vámtarifaszám alá, textilanyagból készült más készáruként kell besorolni.
               
            
         
      
                  
                     
               
               
                  
                     
               
            
         (1)  A fényképek kizárólag tájékoztató jellegűek.